№ 134  орта  мектепте  2026 жылдың
 9 ақпан күні  мектеп қызметкерлері  және   мұғалімдер  қатысуымен  өткізілген жиналыс

ХАТТАМА  №1

Жиналысқа қатысқандар саны: 61
Күн тәртібінде:
1. «ДосболLIKE» білім беру ұйымдарында білім алушыларды жәбірлеудің (буллингтің) алдын алу бағдарламасымен таныстыру туралы.

Күн тәртібіндегі мәселе бойынша  мектеп  директоры  М.Жақсылықов сөз алып, «ДосболLIKE» білім беру ұйымдарында білім алушыларды жәбірлеудің (буллингтің) алдын алу бағдарламасымен таныстырды. «ДосболLIKE» – жасөспірімдер мен жастар арасында достық қарым-қатынасты, өзара сыйластықты және қауіпсіз мінез-құлықты қалыптастыруға бағытталған тәрбиелік-алдын алу бағдарламасы. Бағдарламаның негізгі мақсаты – буллингтің, агрессияның және әлеуметтік оқшауланудың алдын алу, сондай-ақ позитивті қарым-қатынас мәдениетін дамыту. Бағдарлама аясында интерактивті сабақтар, тренингтер, пікірталастар және практикалық тапсырмалар өткізіледі. «ДосболLIKE» қатысушылардың эмоционалдық интеллектін дамытуға, өз ойын еркін жеткізуге, өзгелердің пікірін құрметтеуге және қиын жағдайларда дұрыс шешім қабылдауға үйретеді. «ДосболLIKE» бағдарламасы білім беру ұйымдарында, сыныптан тыс іс-шараларда және жастармен жұмыс жүргізетін мекемелерде қолдануға бейімделген. Бағдарлама заманауи форматта ұсынылып, жастардың қызығушылығына сай әзірленген. Сонымен бірге мектеп жанындағы қызметкерлерден буллингке қарсы топ құрылды. Буллингке қарсы топтың бірлескен іс-қимыл жоспары жасалып, анықталған балалармен жеке жұмыс, олардың ата-аналарына бірлескен түсіндірме жұмыстары, буллингке тап болған балаларды тұрақты қадағалау жұмыстары жүргізіледі. Барлық қызметкерлерді осы жұмысқа атсалысуға шақырды.

Жиналыс қаулы етеді:

1. Сынып жетекшілеріне, педагог-психологке және әлеуметтік педагогке бағдарлама аясында тәрбиелік және алдын алу іс-шараларын; тренингтер, сынып сағаттары мен түсіндіру жұмыстарын ұйымдастыру тапсырылсын.
2. Бағдарламаның іске асырылу нәтижелері бойынша қорытынды есебі әр оқу тоқсанының соңына дейін мектеп әкімшілігіне ұсынылсын.
3. Осы қаулының орындалуын бақылау директордың тәрбие жұмыстары жөніндегі орынбасары  М.Баймахановқа  жүктелсін.

Жиналыс төрағасы:                                М.Жақсылықов
                   Хатшы:                                   С.Сәдібас

